Document ID: /roh_data/filtered/fineweb-2-filterrobots_roh.jsonl.gz/61680

Swissmedic, l'institut da medicaments svizzer, avertescha dal privel da dependenza entras medicaments da dafraid u da far ir la digestiun. L'ultim temp hajan ins constatà ch'i haja dà in augment tar ils imports da gronds quantums da tals medicaments, hai num en ina communicaziun.
Ils ultims onns haja Swissmedic confiscà regularmain imports illegals da sprays da nas u da tscherts meds per far ir la digestiun. Las empustaziuns giajan savens sur apotecas online da l'exteriur.
Meds da dafraid sco er meds fa far ir la digestiun duain be vegnir duvrads per in curt temp, perquai ch'i il privel per ina dependenza saja gronda sch'ins na chala betg ad uras. Or da quest motiv na vendan apotecas en Svizra betg pli en massas quests products a lur clients.